nacat want
agneeze van
desen gecuelt
es
van agneezen wedewe henrix wijlen de lange
It van alsulker aenspraken als agneese wedewe henrix wijlen de lange gedaen heeft voe
meye en scepen van loeven tot margrieten wedewe wouts wijlen vanden beemde
Alse vand waerscap van eenen mudde rogs erflijc dat de voirs wijlen wouter
den voirs wijlen henricke voirtijden vcocht heeft en voe eygen genooten gegoedt
opte goede h nae bescreven Te weten op boend lants gelegen inde pchie van
eversbghe opten bremwech tusschen den selven wech ende de goede wijlen henrix
van schoe Item op een dachmael lants gelegen te meerbeke bij evsberghe op
tvelt geheeten de pre tusschen de goede goerts roelants en jans de lange van
welken erfpachte de selve wijlen wouter den voirs wijlen henricken geloeft
hadde altijt genoech te doene en de voirs goede voe eyghen gewarandeert gelijc
zeke scepen brieve van loeven daer mede de eygen genooten de voirs guedinge
ov brachten de welke de voirs agneese inden rechte dede lesen metten vonisse
gelopen opte voirs gelutfte vand waerscapen dat opentlijc inhielden van welke
geluften de selve agneeze daer die also zij dede seggen bijder aflivich des voirs
henrix hoirs mans nu opcomen waen in gebreke was mids dien dat de selve
goede te voen ov langen tijt eer de voirs guedinge geschiede vondpant waen
met scepen brieven van bruessel voe twee mudden rogs erfs pachts die
h jan wijlen moreel prieste dop en op meer ande goede vercreegh tegen
janne wijlen vanden beemde des voirs wijlen wouters vad gelijc zij boot te
thoenen Biedende desgelijx te thoenen dat de voirs margriete de have des voirs
wouters hoirs mans nae sijn doot aenverdt hadde Hopende so waer zij dese
punten gethoenen consten dat de voirs margriete den voirs comer afdoen
soude en hoe voert vand voirs waerscap voldoen nae inhoudt vanden gelufte
en hoen scepen brieven voirs der voirs margrieten hoer daerop vantwdende
met alrehande redenen ze gefondeert op dat de erfgenamen van wouten
wijlen zas de voirs have nae des voirs wouters vanden beemde doot hadden
doen leven ten scriven vand stad uut machte van beleyden d mede hij tot des
voirs wijlen wouters goede geleydt was gelijc zij boot te thoenen Naeden
welken de voirs ptien tot hoen bethoene gewijst sijnde de voirs agneeze thoende
met scepen brieven van bruessel hoe de voirs wijlen jan vanden beemde
alrehande goede tevsberge en d omtrent gelegen hadde becomert voe scepen
van bruessel als eyghen goede met twee mudden rogs eyghens erfs pachts
den voirs wijlen hn janne moreel van inden jae dusent ute driehondert
da
en vierentachtich vierentwintich in novemiber thoende voirts metten voirs